**Az Emberi Erőforrások Minisztériuma Felsőoktatásért Felelős Államtitkársága**

**PÁLYÁZATI FELHÍVÁSA**

**a Törőcsik Mari Ösztöndíjra**

**a 2016/2017. évre**

Az Emberi Erőforrások Minisztériuma Felsőoktatásért Felelős Államtitkársága a Törőcsik Mari Ösztöndíjra

p á l y á z a t o t h i r d e t

a 2016/2017. évre, a Törőcsik Mari Ösztöndíjról szóló 53/2015. (XI. 24.) EMMI utasítás (a továbbiakban: Utasítás) alapján.

**1. A pályázat célja:**

Színművész szakon tanulmányokat folytatóhallgatók szakmai munkájának, művészeti tevékenységének ösztönzése.

**2. Az ösztöndíj forrása** a XX. Emberi Erőforrások Minisztériuma 1. Emberi Erőforrások Minisztériuma igazgatása cím.

**3. Az 1. pont szerinti Ösztöndíjban részesülhet az a személy, aki:**

1. magyar állampolgár,vagy a nemzeti felsőoktatásról szóló 2011. évi CCIV. törvény (a továbbiakban: Nftv.) 39. § (1) bekezdésében meghatározott személy,
2. a pályázat benyújtásának időpontjában legfeljebb 25. életévét töltötte be,
3. a pályázat benyújtásának időpontjában a Színház- és Filmművészeti Egyetem színművész szak első évfolyamára beiratkozott,
4. más forrásból azonos célra ösztöndíjban nem részesül,
5. a pályázati felhívásban meghatározott dokumentumokat hiánytalanul és határidőn belül csatolta és
6. az Utasításban és a pályázati kiírásban meghatározott valamennyi feltételnek megfelel.

**4. Az 1. pont alapján elnyerhető ösztöndíj megállapításának további feltételei:**

4.1. a pályázaton az vehet részt, aki tanulmányait

*a)* az ösztöndíj folyósításának időtartama alatt tanulmányait a Színház- és Filmművészeti Egyetem színművész szakon – az Nftv. 3. § (1) bekezdés *a)* vagy *b)* pontja szerinti képzési szinten – hallgatói jogviszony keretében folytatja,

*b)* a pályázat benyújtásával egyidejűleg írásban hozzájárul személyes adatainak e rendelet szerinti kezeléséhez.

4.2. Az elbírálása során előnyt élvez az a pályázó, aki az Nftv. 108. § 9-10. pontja szerint hátrányos vagy halmozottan hátrányos helyzetűnek minősül.

**5. Az ösztöndíj tartalma és mértéke:** havi nettó 200.000 Ft összegű ösztöndíj/pályázó folyósítása a 2016. és 2017. naptári években.

**6. Az ösztöndíjas keretszám:** ösztöndíjban az 1. pont alapján a 2016. évben összesen egy pályázó részesülhet.

**7. A pályázat tartalmi és formai követelményei:**

A pályázat egy példányban, papíralapon, számítógéppel kitöltve, a pályázó által aláírt formanyomtatványon és a következő mellékletekkel ellátva nyújtandó be:

1. a pályázó önéletrajza, melynek része a pályázó (maximum 3 gépelt oldal) tevékenységének bemutatása,
2. az Utasítás 9. § (1) bekezdés *c)* pont szerinti nyilatkozat arra vonatkozóan, hogy a pályázó más forrásból nem részesül ösztöndíjban,
3. a pályázó oktatójának az ajánlása,
4. az előnyben részesítési feltétel fennállása esetén a 4.2. pontban foglalt körülmények igazolására szolgáló dokumentumok.

**8. A pályázat benyújtásának** (Emberi Erőforrások Minisztériuma a Felsőoktatásért Felelős Államtitkárság - Intézményirányítási és Infrastrukturális Főosztály levelezési címére: 1055 Budapest Szalay utca 10-14. történő beérkezésének) **határideje 2016. év január hó 20. napja.**

**9. A benyújtott pályázati anyag a benyújtási határidőt követő nyolc naptári napon belül kiegészíthető, módosítható. A hiánypótlásra nyitva álló határidő jogvesztő.**

**10.** A benyújtott pályázatok alapján az emberi erőforrások minisztere (a továbbiakban: miniszter) dönt az ösztöndíj odaítéléséről, a pályázatot elnyert ösztöndíjas nevét a Kormány honlapján és az Oktatási és Kulturális Közlönyben közzéteszi. Az ösztöndíjassal a minisztérium támogatási szerződést köt. Az ösztöndíj folyósítás megkezdésére a szerződéskötést követően kerülhet sor.

**11. A szerződéskötés határideje:** a döntéshozatalt követő 30 napon belül.

**12. Az ösztöndíj folyósításának módja:** 2016. és 2017. naptári évben havonta, minden hónap 15. napjáig. A 2016. évben január-március havi ösztöndíj együttesen kerül folyósításra.

**13.** Az ösztöndíjas ösztöndíj támogatással érintett két év befejezésével egyidejűleg részletes – minden, az ösztöndíjas jogviszonnyal összefüggő eseményről, körülményről – beszámolót készít és nyújt be a miniszternek.

**14.** Az ösztöndíjast a jogosulatlanul felvett összeget illetően az államháztartás működési rendjére vonatkozó szabályok szerint visszafizetési kötelezettség terheli.

 **15. Az ösztöndíjas jogviszony megszűnik**, amennyiben az ösztöndíjas

*a)* a pályázat benyújtásakor szükséges és fennálló feltételeknek már nem felel meg, illetve ezek a feltételek már nem állnak fenn,

*b)* nem teljesíti a szerződésben vállalt bármely kötelezettségét, vagy

*c)* az ösztöndíjról lemond, továbbá

*d)* abban az esetben is, ha olyan magatartást tanúsított, amely az ösztöndíjas jogviszonyhoz méltatlan.

***FIGYELEM:***

* **Az ösztöndíjra vonatkozó pályázati felhívást a miniszter közzéteszi a Kormány** [**www.kormany.hu**](http://www.kormany.hu) **honlapján. A honlapról a pályázati felhívás és a pályázati adatlap letölthető.**
* **A pályázattal kapcsolatos információt nyújt** azEmberi Erőforrások Minisztériuma Felsőoktatásért Felelős Államtitkárság Intézményirányítási és Infrastrukturális Főosztályon

**Rövid Andrea referens**

**Telefon: (06 1) 795 4688; E-mail:** **andrea.rovid@emmi.gov.hu**

* **A pályázóról nyilvántartott adatok tekintetében a nemzeti felsőoktatásról szóló 2011. évi CCIV. törvény 3. melléklet I/B. alcím 1. *ba)* alpontjában foglaltakat kell alkalmazni.**
* **A pályázatban szereplő személyes és különleges adatokat az Emberi Erőforrások Minisztériuma az ösztöndíj támogatás megállapítása, a támogatási szerződés megkötése, a felhasználás ellenőrzése során, az ezzel összefüggő elszámolás elfogadásától, vagy a szerződéses jogviszony egyéb módon történő megszűnésétől számított 2 évig kezeli.**
* **Az Utasítás szerinti adatok statisztikai célra felhasználhatók, és statisztikai felhasználás céljára személyazonosításra alkalmatlan módon átadhatók.**

 *Balog Zoltán* s.k.,

 miniszter

 ***Melléklet a pályázathoz***

|  |  |
| --- | --- |
| Iktatószám: |   |
|  Beérkezett: |   |
|   |   |
|  Kérjük, az adatlap kitöltése előtt a pályázati felhívást szíveskedjék figyelmesen átolvasni! |

***PÁLYÁZATI ADATLAP
A Törőcsik Mari Ösztöndíj pályázathoz***

|  |
| --- |
|  I. A pályázó előkészítő, hallgatói jogviszonyának adatai |
|   |
|  Az intézmény neve: |
|  Az intézmény székhelye: |
|  Intézményi azonosítója: |
|  Az intézmény képviselője: |
|  Telefonszám/Fax/E-mail elérhetősége: |
|  II. A pályázati cél megjelölése  |
|   |
| * Az SZFE színművész szakon tanulmányokat folytatóhallgatók szakmai munkájának, művészeti tevékenységének ösztönzése.
 |
|  III. A pályázó és törvényes képviselőjének adatai |
|   |
|  A pályázó adatai |
|  A pályázó neve: |
|  Születési helye, ideje (év/hó/nap): |
|  Állampolgársága: |
|  Anyja leánykori neve: |
|  Állandó lakcíme: |
|  Levelezési címe (amennyiben nem egyezik meg az állandó lakcímmel): |
|  Bankszámlaszáma, ahová az ösztöndíjat pozitív elbírálás esetén kéri: |
|  Bankszámlavezető pénzintézet neve: |
|  Bankszámla tulajdonos neve: |
|   |
|  |
|  |
|  |
|  |
|  |
|   |
|   |
|   |
|  IV. A pályázó nyilatkozata |
| Nyilatkozom arról, hogy más forrásból azonos célra ösztöndíjban nem részesülök, egyben tudomásul veszem, hogy csak valós, nemleges nyilatkozat esetén részesülhetek ösztöndíjban. |
| Tudomásul veszem, hogy ösztöndíjban részesítésem esetén nevem – az emberi erőforrások minisztere Törőcsik Mari ösztöndíjasaként – a Kormány honlapján, az Oktatási és Kulturális Közlönyben közzétételre kerül. |
|   |
|  |
|  - A kitöltött adatlapon található információkat a pályázat kiírója az információs önrendelkezési jogról és az információszabadságról szóló 2011. évi CXII. törvényben leírtaknak megfelelően bizalmasan kezeli, az adatokat kizárólag a pályázati elbíráláshoz használja fel, az adatokat nem továbbítja, mások számára nem teszi hozzáférhetővé. |
|   |
|  Dátum: ...............20…. .............. hó .... nap |
|   |
|   |   |
|  .............................................. |  |
|  a pályázó aláírása |  |
|   |   |
|   |   |
|  P. H. |   |
|   |   |
|   |   |
|   |  ....................................................................... |
|   | az intézmény képviselőjének az aláírása  |
|   |   |
|   |   |
| EMBERI ERŐFORRÁSOK MINISZTÉRIUMAFELSŐOKTATÁSÉRT FELELŐS ÁLAMTITKÁRSÁG – INTÉZMÉNYIRÁNYÍTÁSI ÉS INFRASTRUKTURÁLIS FŐOSZTÁLY |
|  1055 Budapest, Szalay u. 10-14. |  Telefonszám: (36 1) 795 4688 |
|  **Kérjük, hogy a borítékra írják rá:** |  **Törőcsik Mari Ösztöndíj** |